【荷甲】飛燕諾唔留手 大盤埋「丹」
2024年04月04日 16:00
東網電視
更多新聞短片
飛燕諾仍有爭標希望。(Getty Images)
星期五凌晨荷甲賽事,「降班膽」禾寧丹主場迎戰勁旅飛燕諾,兩隊波實力同級數相差太遠,主隊近期後防中門大開,而飛燕諾踢法亦係有前冇後,今仗會瘋狂進攻務求大勝,4.5球入球大要捧場。(無綫myTV SUPER周五凌晨零時45分直播)
飛燕諾落後踢多場嘅燕豪芬10分,爭標仲未絕望,球員戰意依然旺盛,近期聯賽3連勝狂入10球,仲連續兩場總入球開5球或以上。今仗對住實力疲弱嘅禾寧丹,將會全力搶攻務求大捷。
另邊廂,禾寧丹距離尾3位置7分但踢少場,數字上確實護級仲未絕望,不過佢哋近況實在太差,聯賽連續11場不勝,主場更慘吞8連敗,想借主場之利搶分,反而會招致連場慘敗,加上近4仗主場狂失18球,包括1比5輸畀榜首嘅燕豪芬,以及2比5不敵奈梅亨,今場開4.5球入球大機會甚高。
更多賠率: